ตำรวจพาทำแผน ปาทาน ฆ่า เซียนพระ แค้นถูกชักดาบ
เงินยืมแค่ 5 พัน แล้วยัง ท้าทาย,ตามลากคอหนุ่มใหญ่ปืนโหดจ่อยิงเซียนพระรุ่นใหญ่ดับสยอง คาร้านเซเว่นฯหน้า รพ.สระบุรี ,คุมตัวทำแผน,ประกอบคำรับสารภาพ แฉปมแค้นผู้ตายชักดาบเงิน 5,000 บาทที่ยืมไปนานแล้ว เคยทวงถามหลายครั้งแต่ถูกปฏิเสธมาตลอด แถมยังขู่ฆ่าจนต้องพกปืนติดตัว วันเกิดเหตุผ่านมาเจอคู่กรณีแวะซื้อของในเซเว่นฯเลยเข้าไปทวงเงินที่ยืมไป ไม่ได้คืนเหมือนเดิมหนำซ้ำยังถูกท้าให้ยิง ทำเอาฉุนฟิวส์ขาดชักทูตมรณะ 9 มม.ลั่นไกปลิดชีพ หลังก่อเหตุเข็นรถไปเก็บหลังโรงพยาบาลก่อนขี่รถ จยย.หนีไปกบดานบ้านญาติใน อ.วิหารแดง กระทั่งถูกตำรวจตามจับกุม,ความคืบหน้าคดีนายปรีชา ขุนทอง อายุ 59 ปี เซียนพระรุ่นใหญ่ ถูกจ่อยิงเสียชีวิตคาร้านเซเว่น อีเลฟเว่น สาขาหน้า รพ.สระบุรี เมื่อช่วงเช้ามืดวันที่ 19 พ.ค. ตำรวจสืบสวนติดตามจับกุมคนร้ายที่ก่อเหตุได้แล้ว โดยเมื่อเวลา 11.00 น. วันที่ 21 พ.ค. พล.ต.ท.อำพล บัวรับพร ผบช.ภ.1 พล.ต.ต.ธนายุตม์ วุฒิจรัสธำรงค์ รอง ผบช.ภ.1 พ.ต.อ.ไกลเขต บุรีรักษ์ พ.ต.อ.กิตติ สุขสมภักดิ์ รอง ผบก.ภ.จ.สระบุรี พ.ต.อ.ธนินท์รัฐ วิชทิพยนานนท์ ผกก.สภ.เมืองสระบุรี พ.ต.อ.จิรัฎฐ์ ดอกไม้ ผกก.สส.ภ.จ.สระบุรี นำกำลังตำรวจควบคุมตัวนายกรั่มคาน ปาทาน อายุ 60 ปี อยู่บ้านเลขที่ 5/6 ชอย 8 ถนนเทศบาล 4 ต.ปากเพรียว อ.เมืองสระบุรี ผู้ต้องหาที่ก่อเหตุ พร้อมของกลางปืน 9 มม. กระสุน 10 นัด และรถ จยย.ฮอนด้า สีฟ้าขาว ทะเบียน ขตธ 990 สระบุรี ที่ใช้ขี่หลบหนี ไปแถลงข่าวบริเวณหน้าร้านเซเว่นฯสาขาหน้า รพ.สระบุรี ที่เกิดเหตุ หลังถูกตำรวจติดตามจับกุมได้ที่บ้านญาติเลขที่ 143 หมู่ 1 ต.เจริญธรรม อ.วิหารแดง จ.สระบุรี เมื่อช่วงบ่ายวันที่ 20 พ.ค.,ภายหลังแถลงข่าวตำรวจคุมตัวนายกรั่มคาน เข้าไปทำแผนประกอบคำรับสารภาพภายในร้าน มีชาวบ้านให้ความสนใจพากันมามุงดูจำนวนมาก วันเกิดเหตุผู้ตายขี่รถ จยย.กลับจากกินข้าวต้มกับเพื่อนๆมาแวะซื้อกาแฟซองในร้านเซเว่นฯ ขณะที่นายกรั่มคานเข็นรถขนของจะเอาไปให้ภรรยาเปิดร้านขายก๋วยเตี๋ยวเนื้อใน รพ.สระบุรี ผ่านมาเห็น เดินเข้าไปทวงเงิน 5,000 บาท ที่ผู้ตายยืมไปนานแล้ว แต่กลับถูกปฏิเสธและพูดจาท้าทาย สร้างความโกรธแค้นให้นายกรั่มคานชักปืนออกมาจ่อยิงใส่ 1 นัด จนผู้ตายล้มลงแล้วยิงซ้ำอีก 2 นัด เสียชีวิตคาที่ จากนั้นเข็นรถเข็นไปเก็บไว้หลังโรงพยาบาล แล้วขี่รถ จยย.หลบหนีไปบ้านญาติใน อ.วิหารแดง กระทั่งถูกตำรวจสืบสวนติดตามจับกุมตัว,สอบสวนนายกรั่มคาน ผู้ต้องหาสารภาพว่า สาเหตุมาจากความโกรธแค้นที่ผู้ตายยืมเงินไป 5,000 บาท แล้วไม่ยอมคืน ที่ให้ยืมเพราะเห็นเป็นคนรู้จักกัน เคยทวงถามหลายครั้งแต่ถูกปฏิเสธมาตลอด แถมยังเคยถูกผู้ตายขู่ฆ่าจนต้องพกปืนติดตัวตลอดเวลา วันเกิดเหตุเข็นรถขนของผ่านมาเห็นผู้ตายแวะซื้อของที่เซเว่นฯ จึงเข้าไปทวงถามเงินที่ยืมไป แต่ผู้ตายไม่ให้ หนำซ้ำยังท้าทายว่าถ้ามีปืนก็เอามายิงเลย ด้วยความโมโหที่ถูกท้าทายแถมยังไม่ใช้หนี้อีกจึงชักปืนออกมายิงจนเสียชีวิต หลังทำแผนฯคุมตัวส่งพนักงานสอบสวนดำเนินคดีข้อหาฆ่าผู้อื่นโดยเจตนาและไตร่ตรองไว้ก่อน มีอาวุธปืนและเครื่องกระสุนโดยไม่ได้รับอนุญาต และพกพาอาวุธปืนไปในที่สาธารณะโดยไม่ได้รับอนุญาต
ตามลากคอหนุ่มใหญ่ปืนโหดจ่อยิงเซียนพระรุ่นใหญ่ดับสยอง คาร้านเซเว่นฯหน้า รพ.สระบุรี คุมตัวทำแผนประกอบคำรับสารภาพ แฉปมแค้นผู้ตายชักดาบเงิน 5,000 บาทที่ยืมไปนานแล้ว
หนุ่มใหญ่ปืนโหด,ยิงเซียนพระร้านเซเว่น,สระบุรี,ปรีชา ขุนทอง,ไม่คืนเงิน,ปาทาน,ข่าวหน้า1,ข่าวทั่วไป